Ir-Regolament tal-Kummissjoni (KE) Nru 1381/96
tas-17 ta’ Lulju 1996
li jemenda r-Regolament (KEE) Nru 1859/82 li jikkonċerna l-għażla ta’ l-oqsma li jippreżentaw prospett sabiex jiġi ddeterminat id-dħul ta’ l-oqsma agrikoli
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 79/65/KEE tal-15 ta’ Ġunju 1965 li jistabbilixxi qafas għal ġbir tad-dettalji dwar il-kontabilità tad-dħul u l-operat kummerċjali ta’ l-oqsma agrikoli fil-Komunità Ekonomika Ewropea [1], kif l-aħħar emendat bir-Regolament (KE) Nru 2801/95 [2], u b’mod partikolari l-Artikoli 4(4) u 6 (2) tiegħu,
Billi r-Regolament tal-Kummissjoni (KEE) Nru 1859/82 [3], kif l-aħħar emendat bir-Regolament (KEE) Nru 3549/92 [4], jistabbilixxi l-limiti tad-daqs ekonomiku ta’ l-oqsma li jippreżentaw prospett li jaqgħu fil-qasam ta’ l-istħarriġ tal-kontabilità tal-qafas ta’ dettalji ta’ l-irziezet u n-numru ta’ l-oqsma li jippreżentaw prospett li għandhom jintgħażlu f’kull diviżjoni għal kull sena tal-kontabilità; billi r-Regolament imsemmi hawn fuq għandu jiġi emendat sabiex ikun stabbilit il-limitu tad-daqs ekonomiku ta’ l-oqsma li jippreżentaw prospett fl-Awstrija, fil-Finlandja u fl-Isvezja sabiex jiġi kopert il-qasam ta’ l-istħarriġ għal dawk l-oqsma agrikoli; billi n-numru ta’ l-oqsma li jippreżentaw prospett li għandhom jintgħażlu f kull diviżjoni fl-Istati Membri msemmija hawn fuq u fi Spanja u l-Portugall għandhom jiġu stabbiliti wkoll għall-1995 u s-snin tal-kontabilità sussegwenti;
Billi l-miżuri li hemm provvediment dwarhom f’dan ir-Regolament huma skond l-opinjoni tal-Kumitat tal-Komunità dwar il-qafas tal-Kontabilità ta’ l-Irziezet,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 1859/82 hu emendat kif ġej:
1. L-Artikolu 2 hu mibdul b’dan li ġej:
"Artikolu 2
Għas-sena tal-kontabilità 1995 (perijodu ta’ 12-il xahar konsekuttivi li jibda bejn l-1 ta’ Jannar u l-1 ta’ Lulju 1995) u għas-snin tal-kontabilità sussegwenti, il-limitu tad-daqs ekonomiku kif riferit fl-Artikolu 4 tar-Regolament 79/65/KEE fi ESU skond it-tifsira ta’ l-Anness III tad-Deċiżjoni tal-Kummissjoni 85/377/KEE [5] għandu jkun kif ġej:
-L-Olanda: | 16 ESU |
-Il-Belġju: | 12 ESU |
-Il-Ġermanja: | 8 ESU |
-Franza: | 8 ESU |
-Il-Lussemburgu: | 8 ESU |
-L/Awstrija: | 8 ESU |
-Il-Finlandja: | 8 ESU |
-L/Isvezja: | 8 ESU |
-Ir-Renju Unit(eskluża l-Irlanda ta' Fuq): | 8 ESU |
-L-Irlanda ta' Fuq: | 4 ESU |
-Id-Danimarka: | 4 ESU |
-L-Irlanda: | 2 ESU |
-L-Italja: | 2 ESU |
-Il-Greċja: | 2 ESU |
-Spanja: | 2 ESU |
-Il-Portugall: | 1 ESU" |
2) L-Anness I tar-Regolament (KEE) Nru 1859/82 hu mibdul bl-Anness tiegtru.
Artikolu 2
Dan ir-Regolament għandu jidħol fis-seħħ fis-seba’ jum ta’ wara l-pubblikazzjoni tiegħu fil- Ġurnal Uffiċjali tal-Komunitajiet Ewropej. Għandu japplika mis-sena tal-kontabilità 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Lulju 1996.